בנדר-י אמאם ח'ומייני

בנדר-י אמאם ח'ומייני (בפרסית: بندر امام خمینی) היא עיר נמל במפרץ הפרסי ובירת נפת בנדר-י אמאם ח'ומייני שבמחוז בנדר-י מאהשהר בח'וזסתאן שבאיראן. העיר משמשת גם כמרכז השלטוני ומנהלי של הנפה הכפרית בנדר-י אמאם ח'ומייני. לפני המהפכה האסלאמית היא הייתה ידועה בשם בנדר שאפהור. העיר נקראת על שם רוחאללה ח'ומייני ובקרבתה נמצא המפעל הפטרוכימי בנדר אמאם. היסטוריה הנמל ממוקם בקצה של מסילת הרכבת הטרנס-איראנית המחברת את המפרץ הפרסי עם טהראן ומשם לים הכספי. הנמל הוא חלק מאותו קומפלקס ימי שמכיל בתוכו גם את נמל העיר הסמוכה בנדר-י מאהשהר. שני הנמלים נגישים דרך אותה תעלה שבמפרץ הפרסי. במהלך מלחמת העולם השנייה כלל הנמל רק מזח, שני רציפי ספנות, תחנת רכבת ומחסנים ויישוב אזרחי במרחק כמה קילומטרים. הנמל היה בתחילה בידיים גרמניות ואיטלקיות, אך הותקף ב-25 באוגוסט 1941 על ידי צבא הודו הבריטית בסיוע הצי המלכותי. בתקיפה זו צי בפיקודה של הספינה הבריטית HMS Kanimbla הפליג במעלה נתיבי המים ולכד שמונה ספינות של מדינות הציר, שתי ספינות תותחים ואת המזח הצף. אחרי כיבוש הנמל, הוא נוהל על ידי גדוד הנמל ה-482 של צבא ארצות הברית ושימש כנקודת אספקה קריטית לסיוע צבאי של בעלות הברית לברית המועצות. מתקני הנמל שימשו גם לאחסון ותיקון של ספינות סוחר וצבא. במהלך המלחמה נבנו בנמל שלושה מקומות עגינה נוספים. דמוגרפיה אוכלוסייה בזמן מפקד האוכלוסין שנערך ב-2006, אוכלוסיית העיר מנתה 67,078 נפשות ב-14,681 משקי בית. מפקד האוכלוסין שנערך לאחר מכן בשנת 2011 מנה 72,357 נפשות ב-18,382 משקי בית. מפקד האוכלוסין של 2016 מדד את אוכלוסיית העיר כ-78,353 נפשות ב-21,810 משקי בית. נמל בנדר-י אמאם ח'ומייני הוא נמל לאומי הפועל תחת סמכות ארגון הנמלים והימאות האיראני . זהו הנמל הצפוני ביותר של איראן במפרץ הפרסי, והוא משמש להעברת העברת מכולות, מטען בתפזורת ומטען כללי, עם גישה בלעדית למתקנים המוחזקים על ידי קווי הספנות של הרפובליקה האסלאמית של איראן (קבוצת IRISL). בשנת 2005 הציעה ממשלת איראן משלוחי מכולות ישירים בין הנמל למערב אירופה, אך המשא ומתן עם חברות הספנות השונות על מתקני נמל ייעודיים וגישה אליו טרם הסתיים. נמל בנדר-י מאהשהר, המתמחה ביצוא נפט ומוצרים פטרוכימיים של החברות הלאומיות חברת הנפט הלאומית האיראנית ו־NPC, נמצא כ־12 קילומטרים מזרחית לנמל. הגישה לשני הנמלים היא דרך תעלת 'חור מוסא', שאורכה 67 ק"מ ועומקה כ-20 מטרים. נמל בנדר-י אמאם חומייני מחובר באמצעות רכבת וכביש, ממערב לאבאדאן וח'וראמשהר ולאזור החופשי המשותף שלהן ארוואנד, לאורך גבול איראן-עיראק, ומצפון לאהוואז, טהראן, הים הכספי ומדינות הקווקז. לנמל שבעה טרמינלים עם 40 מקומות עגינה בחזית של כ-6,500 מטרים. בטרמינלים יש מחסנים בנפח של 171,000 מ"ר ואזורי אחסון פתוחים המשתרעים על פני 10.9 ק"מ. דרכי גישה כבישים דרך מהירה מספר 5 של הדרך המהירה של המפרץ הפרסי כביש 96 קישורים חיצוניים הערות שוליים